== حكاية شنطة  من 3 سنين لل 90 - احمد السقا __ Ahmad Sacca  == 

 احلى اشي بالدنيا البنات الصغار 
 البنت الصغيرة  مخلوق حساس و جذاب مغرم بـ لفت الانتباه طبعاً مش اي عمر 
 قصدي من ال 3 سنين ل 9 
 بتبلش تهتم بالميكياج و تقليد الكبار بالبس والشعر 

 - 
 واول اشي بتطلبو البنت  شنطة تمسكها بإيدها 
  و اشياء كثير تانية بس 
 رح نترك كل الامور و نتحدث فقط عن الشنطة لانو الشنطة 

  فيلم هندي  
 

 من 3 سنين لل 9 سنين 
 تحتوي الشنطة على  مفاتيح قديمة و مجموعة قروش ملوناهم بالاوان الي برضو محطوطين بالشنطة و 75 قرش ضحكت عليها امها 
 و قالتلها هاتي الورق هاد و خدي هدول بخرخشو 
 و تحتوي ايضاً على بعض الاساور المطاطية الملونة و بأحجام مختلفة و ايضاً على هاتف بلاستيكي بالون الزهري 
 و تحتوي ايضاً على محفظة فارغة زهرية اللون 

 من 10 لل 15 
 بتبلش تفهم 
 و بتكبر الشنطة و ببطل ينضحك عليها 
 و بصير فيها تلفون حقيقي و 3 او ا4 محافظ بالوان و احجام مختلفة و المحفظة الاكبر تحتوي على صور صاحباتها بالمدرسة و على اكبر عدد من البطاقات ذات الالوان و الاشكال المختلفة و غالباً ما تكون بطاقات صراف الي منتهية الصلاحية 
 و تحتوي ايضاً على مشط و مريه صغيرة 
 و بالاضافة لبعض انواع العلكة و غالبا ما تكون علكة شعراوي الملقبة بالمخدات 

 و من ال 16 لل 30 
 حدث ولا حرج شوال على جنبها 
 و تحتوي الشنطة على مصغرات لجميع اغراضها 
 او عينات لكل اشي موجود بخزانتها و جواريرها 
 بالإضافة ل تليفونين او اكثر داخل الشنطة و شاحن نوكيا او حسب نوع الموبايل 

 يعني موضة الشوال يالي طالعة حلوة بس عيبها الوحيد لما يكون لازمها اشي و بدها يا بسرعة 
 بتقلب الشنطة رأساً على عقب و بتلاقي جواتها قلم سائل كانت مضيعا قبل سنة 
 و فراطات مبعثرة والكثير الكثير من المفقودات الي كانت متهمة اختها او اخوها الصغير باخذهم 
 و تحس بتأنيب الضمير تجاه اخوها او اختها لانو بيكونو ماكلين الي في النصيب  
 و ما يزال البحث قائم عن هالغرض 

  

 و من ال 31 لل 50 
 تصبح الشنطة عبارة عن ذكرياتها القديمة و ماضيها السعيد و قصصها البطولية 

 و منم ال 50 لل 90 
 عبارة عن مستودع ادوية و بقالة متنقلة ووووووووو متحف اثري لاول ضبة سنان ركبتها 

 والتاريخ يعيد نفسه و تستمر الحكاية من جيل الى جيل